**ОПАСНОСТИ В ПЛАНИНАТА И ПРЕДПАЗВАНЕ**

Опасности свързани с терена и релефа в планината:

* Каменопади – образуват се в следствие ерозионните процеси на скалните масиви. Опасността е от удар от камък, затрупване от каменна лавина и тежки контузии. Предпазване:

Движение в ранните сутришни часове когато студът е споил лабилните камъни и в пълна тишина.

Предпазване:

Единични падащи камъни – изчакваме наближаването на камъка и с една, две крачки се отстраняваме от пътя му.

Каменна лавина – максимално бързо напускане пътя на лавината и скриване зад голям камък дърво или друго укритие.

* Лавини – лавинообразуването е в следствие на обилни снеговалежи и рязка промяна на температурата която нарушава сцеплението между слоевете и предизвиква лавина. Опасността е от затрупване, контузии и задушаване. Предпазване:

Движение в ранните сутришни часове, по възможност право нагори или право на долу или по изразени скални ръбове в пълна тишина, с включени индивидуални лавинни устройства /ИЛУ/. При пресичане на лавинни улеи движение по един в опасния участък и поставяне на наблюдател който да предупреждава пресичащия при откъсване на лавина. Каишките на щеките и ремъците на раницата са разхлабени с възможност максимално бързо да се освободим от тях при попадане в лавината.

 Видове лавини:

* Лавини от сух пръхкав сняг – при много ниски температури. Лавината се движи с много висока скорост. Опасност от задушаване и удар в различни предмети. Предпазване – заставане на скрито стабилно място и захапване на ръкав, ръкавица или др.за предпазване на дихателните пътища от запйълване с снежен прах.
* Снежни дъски – не големи снежни площи от набит сняг се откъсват. Педпазване – посредством бягане в страни или спускане със ски и голям изтеглен завой излизаме на здраво неподвижно място.
* Мокри лавини – движат се бавно. При попадане в лавината се освобождаваме от раницата и щеките и с плувни брустови движения се опитваме да се задържим на повърхността. Ако сме затрупани определяме посоките горе и долу чрез плюнка /земното притегляне я отнася на долу/, поглеждаме на горе и ако виждаме просветление се опитваме да се изровиме или да отворим отвор по който да достига кислород. И чакаме да ни намерят. Излишните движения викове намаляват бързо кислорода с който разполагаме.
* Основни/грундови/ лавини –свлича се целия склон най-често пролетно време. Движи се много бавно и съществува реална възможност да избягаме по блоковете на стабилно място. Попадането в такава лавина е почти сигурна смърт.
* Снежни козирки – образуват се в следсвие на силни ветрове които навяват снега по планинските ръбове. Много красиви образувания, но и много опасни. При стъпване на тях те могат да се откъртят и да повлекат туриста в пропаста. Предпазване – движение по рабовете на планината и не стъпване на козирките. Следването на ръба /билото/ става като сондираме с щека или пръчка дълбочината на снега. На билото винаги снежната покривка е най- малко.